ᱢᱮᱪᱤ ᱜᱟᱰᱟ

ᱢᱮᱪᱤ ᱜᱟᱰᱟ ᱫᱚ ᱦᱩᱭᱩᱜ ᱠᱟᱱᱟ ᱢᱤᱫᱴᱟᱝ ᱥᱤᱢᱟᱹ ᱱᱟᱹᱭ ᱡᱟᱦᱟᱸ ᱫᱚ ᱱᱮᱯᱟᱞ ᱟᱨ ᱵᱷᱟᱨᱚᱛ ᱛᱟᱞᱟᱛᱮ ᱞᱤᱸᱜᱤᱱ ᱠᱟᱱᱟ᱾ ᱱᱚᱣᱟ ᱫᱚ ᱢᱚᱦᱟᱱᱚᱱᱫᱚ ᱜᱟᱰᱟ ᱨᱮᱭᱟᱜ ᱢᱤᱫᱴᱟᱝ ᱪᱟᱸᱜᱟ ᱱᱟᱹᱭ ᱠᱟᱱᱟ᱾

 ᱞᱤᱸᱜᱤᱱ ᱦᱚᱨ 
ᱢᱮᱪᱤ ᱜᱟᱰᱟ ᱨᱮᱭᱟᱜ ᱡᱟᱱᱟᱢ ᱫᱚ ᱦᱩᱭᱩᱜ ᱠᱟᱱᱟ ᱱᱮᱯᱟᱞ ᱨᱮᱭᱟᱜ ᱢᱚᱦᱟ ᱵᱷᱟᱨᱚᱛ ᱨᱮᱧᱡᱽ ᱵᱩᱨᱩ ᱨᱮ᱾   ᱱᱮᱯᱟᱞ ᱛᱟᱞᱟᱛᱮ ᱪᱟᱞᱟᱣ ᱟᱠᱟᱱᱟ, ᱵᱷᱟᱨᱚᱛ ᱟᱨ ᱱᱮᱯᱟᱞ ᱢᱩᱫᱨᱮ ᱥᱤᱢᱟᱹ ᱵᱮᱱᱟᱣ ᱟᱠᱟᱱᱟ ᱟᱨ ᱚᱱᱟ ᱛᱟᱭᱚᱢ ᱵᱷᱟᱨᱚᱛ ᱨᱮᱭᱟᱜ ᱵᱤᱦᱟᱨ ᱯᱚᱱᱚᱛ ᱛᱟᱞᱟᱛᱮ ᱪᱟᱞᱟᱣ ᱠᱟᱛᱮ ᱠᱤᱥᱟᱱᱜᱚᱸᱡᱽ ᱦᱚᱱᱚᱛ ᱨᱮ ᱢᱚᱦᱟᱱᱚᱱᱫᱟ ᱥᱟᱶ ᱥᱮᱞᱮᱫ ᱟᱠᱟᱱᱟ᱾

ᱢᱮᱪᱤᱼᱢᱟᱦᱟᱱᱚᱱᱫᱟ ᱫᱚ ᱵᱩᱨᱩ ᱟᱨ ᱢᱮᱞᱟᱱ ᱚᱛ ᱨᱮᱭᱟᱜ ᱛᱟᱞᱟ ᱨᱮ ᱢᱤᱫᱴᱟᱝ ᱵᱚᱱᱚᱫᱚᱞ ᱴᱚᱴᱷᱟ ᱞᱮᱠᱟᱛᱮ ᱞᱤᱸᱜᱤᱱ ᱪᱟᱞᱟᱣ ᱟᱠᱟᱱᱟ ᱟᱨ ᱱᱚᱣᱟ ᱫᱚ ᱴᱚᱴᱷᱟ ᱨᱮᱭᱟᱜ ᱚᱛ ᱨᱮᱭᱟᱜ ᱵᱷᱮᱜᱟᱨ ᱧᱮᱞᱟᱱ ᱠᱚᱭ ᱯᱟᱥᱱᱟᱣ ᱟᱠᱟᱫᱟ᱾ ᱵᱩᱨᱩ ᱠᱷᱚᱱ ᱮᱛᱚᱦᱚᱵ ᱟᱠᱟᱱ ᱱᱟᱹᱭ ᱠᱚᱫᱚ ᱢᱤᱫᱴᱟᱝ ᱵᱨᱟᱭᱰᱤᱝ ᱪᱩᱨᱤᱛ  ᱢᱟᱦᱮᱴᱟ ᱟᱨ ᱚᱱᱟᱠᱚ ᱨᱮ ᱱᱟᱯᱟᱭ ᱞᱮᱠᱟᱛᱮ ᱵᱮᱱᱟᱣ ᱟᱠᱟᱱ ᱢᱟᱞᱚᱵᱤᱠ ᱯᱷᱮᱱ ᱢᱮᱱᱟᱜᱼᱟ᱾

ᱢᱮᱪᱤ ᱡᱟᱦᱟᱸ ᱨᱮᱭᱟᱜ ᱦᱤᱸᱥ, ᱚᱱᱟ ᱢᱚᱦᱟᱱᱚᱱᱫᱟ ᱱᱟᱹᱭ ᱵᱚᱱᱫᱮᱡ ᱨᱮᱭᱟᱜ ᱘,᱐᱘᱘ ᱪᱟᱹᱣᱠᱟᱹ ᱠᱤᱞᱳᱢᱤᱴᱟᱨ (᱓,᱑᱒᱓ ᱪᱟᱹᱣᱠᱟᱹ ᱢᱟᱭᱤᱞ) ᱱᱮᱯᱟᱞ ᱨᱮ ᱟᱨ ᱑᱑,᱕᱒᱐ ᱪᱟᱹᱣᱠᱟᱹ ᱠᱤᱞᱳᱢᱤᱴᱟᱨ (᱔,᱔᱕᱐ ᱪᱟᱹᱣᱠᱟᱹ ᱢᱟᱭᱤᱞ) ᱵᱷᱟᱨᱚᱛ ᱨᱮ ᱢᱮᱱᱟᱜᱼᱟ᱾

 ᱜᱟᱰᱟ ᱛᱚᱞ 
ᱯᱚᱪᱷᱤᱢ ᱵᱟᱝᱞᱟ ᱨᱮ (᱙ ᱢᱟᱭᱤᱞ) ᱫᱷᱟᱹᱵᱤᱡ ᱢᱮᱪᱤ ᱱᱟᱹᱭ ᱨᱮᱭᱟᱜ ᱜᱟᱰᱟ ᱟᱲᱮ ᱛᱚᱞ ᱢᱮᱱᱟᱜᱼᱟ ᱾ ᱫᱟᱨᱡᱤᱞᱤᱝ ᱦᱚᱱᱚᱛ ᱨᱮᱭᱟᱜ ᱱᱚᱠᱥᱟᱞᱵᱟᱹᱨᱤ ᱴᱚᱴᱷᱟ ᱨᱮ ᱵᱟᱱ ᱴᱮᱠᱟᱣ ᱞᱟᱹᱜᱤᱫ ᱱᱚᱣᱟ ᱠᱚ ᱨᱤᱦᱤᱴ ᱠᱚᱨᱟᱣ ᱞᱟᱹᱠᱛᱤ ᱢᱮᱱᱟᱜᱼᱟ ᱾ ᱱᱚᱣᱟ ᱵᱮᱜᱚᱨ ᱦᱚᱸ ᱱᱟᱶᱟ ᱟᱲᱮ ᱛᱚᱞᱨᱮᱭᱟᱜ ᱞᱟᱹᱠᱛᱤ ᱢᱮᱱᱟᱜᱼᱟ ᱾  ᱡᱮᱜᱮᱛᱟᱹᱨᱤ ᱥᱤᱢᱟᱹ ᱵᱮᱱᱟᱣ ᱠᱷᱟᱹᱛᱤᱨᱛᱮ, ᱱᱮᱯᱟᱞᱼ ᱵᱷᱟᱨᱚᱛ ᱡᱳᱴ ᱥᱴᱮᱱᱰ ᱴᱤᱠᱱᱤᱠᱮᱞ ᱠᱚᱢᱤᱴᱤ ᱨᱮᱭᱟᱜ ᱢᱤᱫᱴᱟᱝ ᱦᱮᱸ ᱥᱟᱹᱨᱤ ᱨᱮ ᱱᱚᱶᱟ ᱵᱟᱨᱮᱛᱮ ᱜᱚᱴᱟ ᱞᱮᱱᱟ ᱡᱮ ᱜᱟᱰᱟ ᱟᱲᱮ ᱛᱚᱞ ᱠᱚ ᱢᱤᱫ ᱞᱮᱠᱟ ᱠᱚᱨᱟᱣ ᱨᱮᱭᱟᱜ ᱠᱟᱛᱷᱟ ᱮᱢ ᱦᱩᱭᱩᱜᱼᱟ, ᱡᱟᱦᱟᱸᱛᱮ ᱚᱱᱟ ᱵᱟᱨᱮᱛᱮ ᱵᱟᱱᱟᱨ ᱥᱤᱢᱟᱹ ᱠᱷᱚᱱ ᱪᱤᱱᱦᱟᱹ ᱟᱠᱟᱱ ᱥᱟᱹᱜᱤᱧ ᱨᱮ ᱛᱟᱦᱮᱸᱱᱟ ᱟᱨ ᱵᱟᱨ ᱥᱮᱫ ᱠᱷᱚᱱ ᱜᱮ ᱛᱚᱞ ᱨᱮᱭᱟᱜ ᱩᱥᱩᱞ ᱢᱤᱫ ᱥᱚᱢᱟᱱ ᱫᱚᱦᱚ ᱦᱩᱭᱩᱜᱼᱟ᱾

 ᱱᱟᱹᱭ ᱥᱮᱞᱮᱫ 
ᱢᱮᱪᱤ ᱱᱟᱹᱭ ᱫᱚ ᱠᱳᱥᱤ ᱥᱟᱶ ᱥᱮᱞᱮᱫ ᱨᱮᱭᱟᱜ ᱢᱤᱫᱴᱟᱝ ᱠᱟᱛᱷᱟ ᱢᱮᱱᱟᱜᱼᱟ᱾ ᱠᱳᱥᱤᱼᱢᱮᱪᱤ ᱡᱚᱲᱟᱣ ᱦᱩᱭᱩᱜ ᱠᱟᱱᱟ ᱵᱷᱟᱨᱚᱛ ᱨᱮᱭᱟᱜ ᱱᱮᱯᱟᱞ ᱞᱟᱹᱜᱤᱫ ᱮᱢ ᱟᱠᱟᱱ ᱕᱖,᱐᱐᱐ ᱵᱤᱞᱤᱭᱚᱱ ᱱᱮᱯᱟᱞᱤ ᱨᱩᱯᱤ ᱟᱨ ᱱᱟᱹᱭ ᱡᱚᱲᱟᱣ ᱯᱟᱱᱛᱷᱟ ᱨᱮᱭᱟᱜ ᱦᱤᱸᱥ᱾ ᱠᱚᱱᱠᱟᱭ ᱱᱚᱣᱟ ᱯᱟᱱᱛᱷᱟ ᱨᱮᱭᱟᱜ ᱦᱤᱸᱥ ᱠᱟᱱᱟ᱾  ᱵᱟᱸᱫᱷ ᱵᱮᱜᱚᱨ ᱦᱚᱸ, ᱠᱳᱥᱤᱼᱢᱮᱪᱤ ᱡᱚᱲᱟᱣ ᱠᱮᱱᱮᱞ ᱛᱟᱞᱟᱛᱮ ᱢᱮᱪᱤ ᱫᱟᱜ ᱥᱟᱵ ᱞᱟᱹᱜᱤᱫ ᱠᱟᱛᱷᱟ ᱮᱢ ᱠᱳᱥᱤ ᱩᱥᱩᱞ ᱵᱟᱸᱫᱷ ᱨᱮᱭᱟᱜ ᱞᱟᱛᱟᱨ ᱨᱮ ᱑᱐ ᱠᱷᱚᱱ ᱑᱒ ᱠᱤᱞᱳᱢᱤᱴᱟᱨ (᱖ ᱠᱷᱚᱱ ᱗ ᱢᱟᱭᱤᱞ) ᱪᱚᱛᱨᱟ ᱟᱛᱳ ᱴᱷᱮᱱ ᱠᱳᱥᱤ ᱱᱟᱹᱭ ᱪᱮᱛᱟᱱ ᱢᱤᱫᱴᱟᱝ ᱵᱮᱨᱟᱡᱽ ᱵᱮᱱᱟᱣ ᱦᱩᱭᱩᱜᱼᱟ᱾

 ᱱᱚᱶᱟ ᱦᱚᱸ ᱧᱮᱞ ᱢᱮ 

 ᱱᱮᱯᱟᱞ ᱨᱮᱭᱟᱜ ᱜᱟᱰᱟ ᱠᱚ

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱜᱟᱰᱟ
ᱛᱷᱚᱠ:ᱱᱮᱯᱟᱞ ᱨᱮᱭᱟᱜ ᱜᱟᱰᱟ
ᱛᱷᱚᱠ:ᱠᱳᱥᱤ ᱯᱚᱱᱚᱛ ᱨᱮᱭᱟᱜ ᱜᱟᱰ
ᱛᱷᱚᱠ:ᱵᱤᱦᱟᱨ ᱨᱮᱭᱟᱜ ᱜᱟᱰᱟ
ᱛᱷᱚᱠ:ᱵᱷᱟᱨᱚᱛ ᱨᱮᱭᱟᱜ ᱜᱟᱰᱟ
ᱛᱷᱚᱠ:ᱮᱛᱚᱢ ᱮᱥᱤᱭᱟ ᱨᱮᱭᱟᱜ